**Zapisnik 16. sjednice Školskog odbora Industrijsko-obrtničke škole Virovitica**

**održane u četvrtak 6. listopada 2022. godine u 13.00 sati u školskoj knjižnici**

**Prisutni članovi Školskog odbora:** Silvija Pošta, Ivan Mađerčić, Goran Horvat i Željana Hrgović-Šolc.

**Odsutni članovi**: Inga Vampovac-Rebić, Živana Dutković i Sanja Kirin-opravdano odsutne.

**Ostali prisutni**: Vladimir Reider, vršitelj dužnosti ravnatelja škole i Renata Domitrović, tajnica škole kao zapisničar.

Predsjednica Školskog odbora Silvija Pošta (u daljnjem tekstu predsjednica) pozdravila je prisutne. Utvrdila je prisutnost četiri člana Školskog odbora i mogu se donositi pravovaljane odluke. Zamolila je prisutne da iznesu primjedbe na zapisnik 15. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 15. sjednice Školskog odbora. Predsjednica je predložila dnevni red:

1. Usvajanje zapisnika s prethodne sjednice
2. Donošenje Odluke o usvajanju Godišnjeg plana i programa rada Industrijsko-obrtničke škole Virovitica za školsku godinu 2022./2023.
3. Donošenje Odluke o usvajanju Školskog kurikuluma Industrijsko-obrtničke škole Virovitica za školsku godinu 2022./2023.
4. Razno

Primjedbi nije bilo i predsjednica je pozvala članove na glasovanje o predloženom dnevnom redu. Predsjednica je utvrdila da je dnevni red prihvaćen jednoglasno.

Otvorila je raspravu po točkama utvrđenog dnevnog reda.

Ad1)

Kratkim obrazloženjem o zapisniku s prethodne sjednice predsjednica je upoznala članove Školskog odbora, te su članovi jednoglasno utvrdili da nema nikakvih primjedbi i da je zapisnik jednoglasno usvojen.

Ad2 )

Ravnatelj je obrazložio koje su radnje poduzete oko provedbe poslova pripreme Godišnjeg plana i programa rada Industrijsko-obrtničke škole Virovitica za školsku godinu 2022./2023., te je članovima kroz dokumentaciju približio što je sve realizirano za pripremu godišnjeg plana i programa rada.

Primjedbi nije bilo i predsjednica je pozvala članove na glasanje.

Članovi Školskog odbora jednoglasno su utvrdili da nema nikakvih primjedbi.

Ad 3)

Ravnatelj je obrazložio koje su radnje poduzete oko provedbe poslova pripreme Školskog kurikuluma Industrijsko-obrtničke škole Virovitica za školsku godinu 2022./2023., te je članovima kroz dokumentaciju približio što je sve realizirano za pripremu kurikuluma.

Primjedbi nije bilo i predsjednica je pozvala članove na glasanje.

Članovi Školskog odbora jednoglasno su utvrdili da nema nikakvih primjedbi.

Ad4)

Pod točkom Razno predsjednica Školskog odbora Silvija Pošta dala je prijedlog da se unese u zapisnik da je u Godišnjem planu i programu rada škole razrednicima omogućeno korištenje tema iz priručnika „Ne stresu“ kako bi se produžilo trajanje vidljivosti projektne aktivnosti prošlogodišnjeg školskog projekta. Prijedlog je jednoglasno usvojen.

Pitanja više nije bilo. Sjednica je završena u 13.30 sati.

Zapisničar: Predsjednik Školskog odbora:

Renata Domitrović, dipl. iur Silvija Pošta, prof.

KLASA: 003-06/22-01/11

URBROJ: 2189-35-01-22-2

Virovitica, 6. listopada 2022.